laion/Wikipedia-Exotic huggingface dataset:
אורתוגרפיה

אוֹרְתּוֹגְרַפְיָה (מיוונית, אורתו – "נכון" (ορθο), גרפוֹס – "שכותב" (γραφος)) היא מערכת הסימנים והכללים המשמשים לייצוג גרפי של שפה. האורתוגרפיה כוללת הן את הסימנים הגרפיים המשמשים לכתיבה (אותיות, לוגוגרמות, סימנים דיאקריטיים, סימני פיסוק, וכו'), והן את החוקים המתארים כיצד יש להשתמש בהם, כולל חוקי כתיב ופיסוק. בחלק מהשפות מתייחסת המילה אורתוגרפיה לחוקי הכתיב בלבד. יש להבדיל בין אורתוגרפיה לטיפוגרפיה (אמנות סידור הדף המודפס והספר). אורתוגרפיה של שפה כוללת גם את הכתב – האורתוגרפיה העברית היא אלפביתית, פונמית ומורפמית. דוגמאות לחוקים אורתוגרפיים הם חוקי הכתיב החסר והמלא. באנגלית יש 26 אותיות המייצגות עיצורים ותנועות, אך אין סימני הטעמה. לעומת זאת כל אות אנגלית יכולה לייצג צלילים שונים וכל צליל (פונמה) יכול להיכתב במגוון אותיות. בנוסף, קיימים צירופי אותיות הנקראים דיגרפים כגון th, המייצגים צליל אחד. שפות שונות המשתמשות באלפבית הלטיני משתמשות בחוקים אורתוגרפיים שונים. האורתוגרפיה היפנית נחשבת לאחת המסובכות בעולם. היא משלבת אלפי סימנים לוגוגרפיים (במקור סיניים) הנקראים "קאנג'י" ומייצגים מורפמות, עם מאה אותיות נוספות הנקראות "קאנה" (שכוללות את מערכי האותיות היראגאנה, קאטאקאנה, ומאניוגאנה ומייצגות הברות) וכן עם אותיות לטיניות הנקראות רומאג'י. כל המילים בשפה היפנית יכולות להיכתב בכל אחת מהשיטות היראגאנה, קאטאקאנה ורומאג'י ורובן גם בסימני קאנג'י. הבחירה באיזה כתב להשתמש מתבצעת לרוב על פי סטנדרטים נהוגים, קלות הקריאה ובחירה סגנונית. קיים ויכוח אם האורתוגרפיה הסינית היא לוגוגרפית או אידאוגרפית. אורתוגרפיה "שטוחה" (למשל, רוסית) היא אורתוגרפיה בה קיים קשר גרפו-פונמי ישיר בעוד שבאורתוגרפיה "עמוקה" (כמו עברית לא מנוקדת או אנגלית) הקשר הגרפו-פונמי אינו חד-חד-ערכי. ניתן לקרוא לאורתוגרפיה "יעילה" או "לא יעילה" אם יש בה אות אחת לכל פונמה או מספר אותיות. לדוגמה, הכתיבה של שם המשפחה הסלאבי Tzschaetzsch (שלרוב ייכתב Tschätsch) אינה יעילה מכיוון שהיא משתמשת בשתים עשרה (או תשע) אותיות כדי לייצג שלוש פונמות בלבד. באורתוגרפיה יעילה השם ייכתב Čäč או Cεc. באורתוגרפיה "לקויה" לא מיוצגים כל הצלילים שקיימים בשפה (דוגמאות – איטלקית וערבית). כתיב (חסר/מלא) פיסוק ניקוד אותיות גדולות וקטנות (באנגלית) סימון דיאקריטי שורשים גרפולוגיה קליגרפיה לשון ושפות - כתיב ואיות, דף שער בספרייה הלאומית
זואי טלפורד

זואי טלפורד (באנגלית: Zoe Telford; נולדה ב-1973) היא שחקנית אנגלייה. טלפורד נולדה בנוריץ' שבנורפוק במזרח אנגליה. היא הופיעה בסדרות טלוויזיה שונות בהן בדמות אווה בראון במיני-סדרה "Hitler: The Rise of Evil", בתפקיד אן קליין בסדרה "צדק פלילי", בתפקיד מריאן סוויפט, עיתונאית פרילנסרית של העיתון דיילי מייל בסדרה הקומית "The Thick of It". עוד שיחקה בתפקיד שוטרת סמויה בסדרה "אפר לאפר", בדמות שרה רופאה שמעוררת עניין רומנטי בד"ר ווטסון בסדרה "שרלוק". ב-2013 שיחקה טלפורד בתפקיד קלייר סוטון, יועצת לג'ים האקר בגרסה המחודשת של הסדרה "כן, אדוני ראש הממשלה". עוד גילמה את מישל פרדייז בדרמה של ITV "אהבה ונישואים". זואי טלפורד, במסד הנתונים הקולנועיים IMDb (באנגלית) The Poisoned Chalice, 2013-01-22, נבדק ב-2021-03-09 Cooke, Lez (2013-10-18). Style in British Television Drama. Palgrave Macmillan. pp. 126–. ISBN 9781137265920. נבדק ב-24 בפברואר 2014. {{cite book}}: (עזרה)
פיניאטה

פיניאטה (בספרדית: Piñata) היא מכל צבעוני מעוצב המלא בממתקים וצעצועים. בעת חגיגות היא נתלית בחבל מעץ או מהתקרה, כשילדים מנסים לחבוט בה במקלות כשעיניהם מכוסות, כדי להשיג את הממתקים והצעצועים שבפנים. מוצא המשחק מספרד ומקסיקו, אך ישנם אנשים הטוענים שמוצא המשחק הוא מסין. הפיניאטה משמשת כבר מאות שנים לחגוג אירועים כימי הולדת ואת חג המולד, בעיקר באמריקה הלטינית, ומשחק זה השתרש בקרב החברה האמריקאית (במיוחד בקרב המהגרים המקסיקנים). פיניאטות עשויות מחומרים שבירים כגון קש, עיסת נייר או חרס; באופן מסורתי הן עשויות בצורת אדם או חיה (לרוב חמור), אך בשנים האחרונות ניתן לראות פיניאטות מעוצבות ככלי רכב או דמויות מצוירות. במקסיקו, הפיניאטה מעוצבת באופן מסורתי ככוכב בעל שבעה קצוות, ומייצגת את השטן ואת שבעת החטאים. מדיה וקבצים בנושא פיניאטה בוויקישיתוף
באקת אל-חטב

בַּ֫אקַה אל-חַ֫טַבּ (בערבית: باقة الحطب) הוא כפר פלסטיני במערב השומרון המשתייך לנפת קלקיליה של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2006 מנתה האוכלוסייה בכפר כ-1,748 תושבים. באקה אל-חטב נמצא כ-13 ק"מ ממזרח לקלקיליה, על יד הכפרים חג'ה וכפר לאקף. במפקד 1922 שנערך על ידי שלטונות המנדט הבריטי, הייתה אוכלוסיית הכפר 207 מוסלמים, ובמפקד 1931 היא גדלה ל-282 מוסלמים אשר שכנו ב-63 בתים. ב-1945 האוכלוסייה בכפר הייתה 390 מוסלמים, ואילו שטח הקרקע הכולל של הכפר היה 8,950 דונם. מתוכם היו 645 דונם של מטעים ואדמות השקיה, 1,688 של גידולי דגנים, ואילו 36 דונם סווגו כשטח בנוי. בעקבות מלחמת העצמאות, ולאחר הסכמי שביתת הנשק של 1949, עבר הכפר משליטה בריטית לירדנית. בעקבות מלחמת ששת הימים, ב-1967, עבר הכפר משליטה ירדנית לישראלית. מדיה וקבצים בנושא באקת אל-חטב בוויקישיתוף Welcome To Baqat al-Hatab Survey of Western Palestine, Map 11: IAA, Wikimedia commons Baqat Al Hatab (Fact Sheet), המכון למחקר יישומי - ירושלים (ARIJ) Baqat al Hatab Village Profile, ARIJ Baqat al Hatab - aerial photo, ARIJ Development Priorities and Needs in Baqat al Hatab, ARIJ ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
אליפות ברזיל בכדורגל 2017

אליפות ברזיל בכדורגל 2017 הייתה הפעם ה-61 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 13 במאי 2017 והסתיימו ב-3 בדצמבר 2017. בתחרות השתתפו 20 קבוצות של ליגת העל הברזילאית. במקום הקבוצות שירדו לליגה הבכירה עלו אתלטיקו גויאניינסה, אוואי, ואסקו דה גאמה ובאהיה. המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו. בסוף העונה ארבע קבוצות ירדו לליגת משנה. קורינתיאנס זכתה באליפות. זו הייתה הזכייה השביעית בתולדות המועדון. בסיום העונה לליגת משנה ירדו קוריטיבה, אוואי, פונטה פרטה ואתלטיקו גויאניינסה. במקום הקבוצות שירדו לליגה הבכירה עלו אמריקה מיניירו, אינטרנסיונל, סיארה ופרנה. שני שחקנים כבשו 18 שערים וזכו בתואר מלך השערים: ז'ו, שחקנה של קורינתיאנס אנריקה דורדו, שחקנה של פלומיננסה ז'ו, שחקנה של קורינתיאנס, זכה בפרס "כדור הזהב" לכדורגלן העונה וכן בפרס כדורגלן העונה של קונפדרציית הכדורגל הברזילאית מדיה וקבצים בנושא אליפות ברזיל בכדורגל 2017 בוויקישיתוף אתר האינטרנט הרשמי של אליפות ברזיל בכדורגל 2017 נתונים מאתר rsssf נתונים מאתר קונפדרציית הכדורגל הברזילאית
בית אמין

לחצו כדי להקטין חזרה לחצו להגדלה בית אמין (בערבית: بيت أمين) הוא כפר פלסטיני שבמחוז קלקיליה שבמערב השומרון, מדרום לקלקיליה. לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית הכפר כ-1,258 תושבים. בית אמין נמצא 8.35 ק"מ דרומית מזרחית לקלקיליה וגובל בסניריא ממזרח, אל-מודאוור ועזבת אל-אשקר מצפון, אבו סלמאן ממערב, ועזון עתמה מדרום. הכפר צמוד להתנחלות שערי תקווה שמדרום, מטרים ספורים מפרידים בין היישובים שגדר ההפרדה חוצצת ביניהם. הכפר ממוקם בגובה של כ- 180 עד 230 מטר מעל פני הים, והוא שוכן על שלוחה צרה שכיוונה הכללי מצפון-מערב לדרום-מזרח (שלוחה אותה הוא חולק עם ההתנחלות שערי תקווה). שכבת הסלע העליונה בנויה רובה מסלע נארי, שהוא סלע קשה האופייני לאזור, ומתחתיו אבן גיר וקירטון, ואדי קנה מתחתר מצפון לשלוחה. הצומח באזור נשלט על ידי חקלאות הררית מסורתית של מטעי זיתים, מרביתם עתיקים, בני מאות שנים. מטעים אלה מקיפים את היישוב מצפון וממזרח. בחלק שמצפון לכפר, נטועים המטעים על גבי טרסות אבן הבנויות לרוחבו של מדרון תלול היורד לעבר אחד מערוצי ואדי קנה. ממערב ליישוב שטח חקלאי ובו גידולי שדה וגידולי חממה. ב-1882 צוין ב"סקר ארץ ישראל המערבית" כי במקום היו "חומות, בורות וקבר חצוב." בעקבות מלחמת ששת הימים ב-1967, בית אמין נמצא תחת שליטה ישראלית. ישראל הפקיעה קרקעות מבית אמין, כדי לבנות את ההתנחלות שערי תקווה. לאחר הסכם אוסלו, סווג כ-29.2% משטח הכפר כשטח B, ואילו 70% הנותרים מוגדרים כשטח C. בזמן האינתיפדה השנייה בשנת 2003, החלה ישראל בהקמתה של גדר הפרדה, שתחצוץ בין השטחים שבהם מתגוררים הפלסטינים ביהודה ושומרון ובין השטחים הישראלים, באזור שערי תקווה, מאחר שההתנחלויות והיישובים הפלסטינים קרובים ואין רצף טריטוריאלי לשום צד. משולש הכפרים עזון עתמה ובית אמין וסניריא בותר על ידי הגדר, תוך איבוד חלק מהשטחים החקלאיים שלהם, והכפר עזון עתמה מנותק משאר הגדה המערבית על ידי גדר ההפרדה תוך השארת שערי תקווה בצידו הישראלי של המכשול (אך מוקפת בשלושה צדדים על ידי הגדר). הדרך היחידה המקשרת את תושבי הכפר עם שאר הגדה היא שער בגדר, שפתוח רק בשעות היום. Welcome to Beit Amin Survey of Western Palestine, Map 14: IAA, Wikimedia commons Beit Amin village (fact sheet), המכון למחקר יישומי - ירושלים, ARIJ Beit Amin village profile, ARIJ Beit Amin, aerial photo, ARIJ Development Priorities and Needs in Beit Amin, ARIJ מפקד אוכלוסין 2016, באתר של הלשכה הפלסטינית המרכזית לסטטיסטיקה גדעון לוי, אקספרס של חצות, באתר הארץ, 27 בפברואר 2007
רכס אוסילינקה

רכס אוסילינקה (באנגלית: Osilinka Ranges) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה. שטחו של הרכס 1,756 קמ"ר, גובהו 1,850 מטרים מעל פני הים, והוא ממוקם בין נהר אוסילינקה לבין נחל ליי. שם הרכס אומץ רשמית ב-7 בדצמבר 1950. M. D. Wood and E. L. Terry, Seasonal Movements and Habitat Selection by Woodland Caribou in the Omineca Mountains, North-central British Columbia Phase 1: The Chase And Wolverine Herds (1991-1994), July 1999 רכס אוסילינקה באתר ממשלת קולומביה הבריטית תצלום לוויין ומידע גאוגרפי מפה טופוגרפית של רכס אוסילינקה רכס אוסילינקה באתר summitsearch מזג אוויר עדכני עבור רכס אוסילינקה סטטיסטיקות מזג אוויר עבור רכס אוסילינקה לפי מקור אחר 3,678 קמ"ר מידע גאוגרפי באתר אנציקלופדיית ההרים הקנדית מידע גאוגרפי ההיסטוריה של שם הרכס
טרנטון

טרנטון (באנגלית: Trenton) היא עיר הבירה של ניו ג'רזי שבארצות הברית. לפי מפקד האוכלוסין בשנת 2020, אוכלוסיית העיר מונה 90,871 תושבים. טרנטון ממוקמת כמעט במרכז ניו ג'רזי - היא רחוקה כ-8 קילומטרים מהמרכז הגאוגרפי הרשמי של ניו ג'רזי. כתוצאה מכך, הדעות חלוקות בנוגע לשיוכה של העיר: חלק אומרים שהיא כלולה בצפון ג'רזי וכחלק הדרומי ביותר של מטרופולין ניו יורק, ואחרים טוענים כי יש לכלול אותה בדרום ג'רזי כעיר הצפונית ביותר של אזור עמק דלאוור. המקומיים מחשיבים אותה כחלק ממרכז ג'רזי, וכך לא כלולה באף אחד משני האזורים. ב-1679 הוקם יישוב על ידי הקווייקרים, באזור שנקרא אז "מפלי דלאוור". הקווייקרים נרדפו בתקופה ההיא באנגליה, וצפון אמריקה היוותה מקום מקלט טוב עבורם לממש את חופש הדת. עד 1717 העיירה קיבלה את השם "טרנט-טאון", על שם ויליאם טרנט, אחד מבעלי האדמות הגדולים של האזור. מאוחר יותר קוצר השם ל"טרנטון". במהלך מלחמת העצמאות האמריקאית, העיר הייתה האתר הראשון שבו ניצח ג'ורג' וושינגטון: ב-26 בדצמבר 1776 צבא ארצות הברית בראשות וושינגטון הביס את החיילים ההסיאנים שהוצבו במקום. אחרי סיום המלחמה הייתה טרנטון בירת ארצות הברית לזמן קצר, בחודשים נובמבר-דצמבר של שנת 1784. העיר נחשבה אז לבירה הקבועה של ארצות הברית, אבל מדינות הדרום העדיפו שעיר הבירה תהיה דרומית לקו מייסון דיקסון. טרנטון הפכה לבירת ניו ג'רזי בשנת 1790, אף כי גם קודם לכן נאספה המועצה המחוקקת בעיר. במהלך מלחמת 1812 פעל בעיר בית החולים המרכזי של צבא ארצות הברית. טרנטון הייתה מרכז תעשייתי חשוב בין סוף המאה ה-19 לתחילת המאה ה-20. לעיר הגיעו מהגרים רבים מאירופה. העיר מנוהלת על ידי מועצת העיר המורכבת משבעה נציגים - שלושה נציגים הנבחרים על ידי כלל העיר, וארבעה נציגים הנבחרים בארבעה מחוזות בחירה. ראש העיר והמועצה נבחרים אחת בארבע שנים, שלא במסגרת מפלגתית. מבחינה ארצית (נכון לשנת 2011), 45% מתושבי העיר רשומים כדמוקרטים, 3% רשומים כרפובליקנים, והשאר לא רשומים לאף מפלגה. בבחירות לנשיאות ארצות הברית 2012, ברק אובמה ניצח בעיר ברוב של למעלה מ-93%. מדיה וקבצים בנושא טרנטון בוויקישיתוף אתר האינטרנט הרשמי של טרנטון (באנגלית) טרנטון, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
בית הספר התיכון ע"ש חיים גרינברג

בית הספר התיכון המקיף אורט ע"ש חיים גרינברג הוא תיכון שש-שנתי (ז'–י"ב) הנמצא בקריית טבעון ומשמש את תושבי המועצה והסביבה. בית הספר נוסד ב-1952 כתיכון משותף לקריית עמל וטבעון, ביוזמת ראש המועצה המקומית של קריית עמל, יהודה אורלי. מבנה בית הספר תוכנן על ידי האדריכל מוניו גיתאי-ויינרויב ממשרד ויינראוב–מנספלד בחיפה, ויהודית צוויק מונתה למנהלת בית הספר. ב-1965 נוסף אגף חדש לבית הספר ובו אולם התעמלות, מעבדות וחדרי לימוד. ב-1970 עם הרפורמה במערכת החינוך התווספה לבית הספר חטיבת ביניים וב-2000 עברה חטיבת הביניים למבנה חדש בפאתי קריית טבעון מצפון וצוות המורים פוצל בין שתי החטיבות. ב-2017 הוכר המוסד כבית ספר מצטיין. ערך מורחב – פרשת אדם ורטה בשנת 2014 לימד המורה למחשבת ישראל בבית הספר. תלמידה בבית הספר התלוננה לחבר הכנסת מיכאל בן ארי כי המורה ורטה טען בשיעור כי צה"ל הוא צבא לא מוסרי. בעקבות תלונתה זומן המורה לשימוע לפני פיטורין. לאחר השימוע הוחלט שלא לפטרו, אך בסוף השנה פוטר ורטה בטענה של קיצוצים בבית הספר. בעקבות המקרה משרד החינוך כינס ועדה לבחינת גבולות השיח הפוליטי בכיתה. הוועדה החליטה כי מורה יוכל לבטא את עמדותיו הפוליטית בכפוף למגבלות מסוימות. הצגת תיאטרון בבימויה של רננה רז בשם "השימוע" עוסקת בפרשה. הסדרה שעת אפס מבוססת גם היא על הפרשה. רשימת בוגרי בית הספר אתר האינטרנט הרשמי של בית הספר התיכון ע"ש חיים גרינברג שפרה לשם ויגאל אורן, ללמוד על מנת ללמד : פרופ' יהודית צוויק (אורכב 06.01.2018 בארכיון Wayback Machine), באתר האינטרנט של הספרייה ומרכז ההנצחה קריית טבעון https://benyehuda.org/read/31981 המורה בין הפטיש לסדן, או מה בין ה"צדק היהודי" ל"צדק האוניברסלי"; הערה לפרשת אדם ורטה מאת: רחל אליאור חיים גרינברג (1899, בסרביה – 1953 ניו יורק) היה סופר, פובליציסט ומנהיג ציוני אמריקאי; ראו האנציקלופדיה העברית, יא, עמ' 362–363. המושבה יוקנעם, המושבים כפר יהושע, בית שערים, נהלל והעיירות מגדל העמק, יוקנעם עילית ורמת ישי. קריית עמל וטבעון הן שתי עיירות סמוכות. ב-1958 הן אוחדו לקריה אחת: קריית טבעון. עם הזמן היא אוחדה גם עם שיכון אלרואי וקריית חרושת. נועם (דבול) דביר, המאמץ משתלם: אלו בתי הספר המצטיינים שזכו בפרס משרד החינוך | ישראל היום, באתר ישראל היום, 14 באוגוסט 2017 התלמידה ספיר סבח: "אדם ורטה הסית וקיבל גיבוי, הכל מכור", באתר גלובס, 2 בפברואר 2014 היום: שימוע למורה לאזרחות אדם ורטה באתר ישראל היום, 30 בינואר 2014 רעות וילף, מהפך במשרד החינוך: מורה יוכל להתבטא פוליטית באתר nrg‏, 4 בספטמבר 2014 השימוע - רננה רז באתר הבמה
AC Petite

AC Petite היא מכונית מיקרו בתצורת תלת אופן, המוגדרת כמכונית קופה תוצרת יצרנית הרכב "AC Cars Group Ltd", הבריטית אשר יוצרה בין השנים 1953–1958. תלת אופן - (גלגל קדמי בודד, מאחור 2 גלגלים) 2 נוסעים 2 דלתות מנוע אחורי (מנוע אופנוע מתוצרת "Villiers") גלגל קדמי - 8 אינץ' גלגלים אחוריים - 18 אינץ' סדרה ראשונה - Mark-I (יוצר בין השנים 1953-1955) סדרה שנייה - Mark-II (יוצר בין השנים 1955-1958) AC Aceca AC 2-Litre AC 3000ME AC Greyhound דגם "AC Petite" (classiccarmag.net/speeding-officer-not-in-my-ac-petite) מדיה וקבצים בנושא AC Petite בוויקישיתוף AC Petite, סרטון באתר יוטיוב דגם "AC Petite" conceptcarz.com/z24494/ac-petite דגם "AC Petite" motorbase.com/vehicle/profile/ac-petite דגם "AC Petite" circlecity.co.uk/oldpics/ac_petite דגם "AC Petite" smallcarsclub.com/catalog/ac/ac-petite-mki-mkii דגם "AC Petite" - מפרט automobile-catalog דגם "AC Petite" hobbydb.com/subjects/ac-petite-make-model-family
אוסילינקה (נהר)

נהר אוסילינקה (באנגלית: Osilinka River) הוא נהר בפרובינציית קולומביה הבריטית שבקנדה. הנהר ממוקם בהרים הפנימיים של קולומביה הבריטית מדרום לרכס אוסילינקה, וגובהו 777 מטרים מעל פני הים. אזור גדות הנהר מיוער בעצי מחט, והאזור אינו מיישב.  אורכו של הנהר 80 ק"מ, שטח אגם הניקוז שלו 2,051 קמ"ר, וגובהו 777 מטרים מעל פני הים. שמו של הנהר אומץ רשמית ב-31 במרץ 1917. נהר אוסילינקה באתר ממשלת קולומביה הבריטית תצלום לוויין ומידע גאוגרפי מזג אוויר עדכני עבור נהר אוסילינקה סטטיסטיקות מזג אוויר עבור נהר אוסילינקה דיג בנהר אוסילינקה מידע גאוגרפי באתר ממשלת קולומביה הבריטית לפי מקור אחר, הגובה הממוצע של הנהר הוא 746 מטרים מעל פני הים מידע גאוגרפי ההיסטוריה של שם הרכס
לוצרן (קנטון)

לוצרן (בגרמנית: Luzern, ‏האזנה‏Ⓘ‏) הוא קנטון של שווייץ. הוא ממוקם במרכז שווייץ. בירת הקנטון, שנושאת גם את שמו, היא לוצרן והיא העיר הגדולה בקנטון. קנטון לוצרן ממוקם במרכז שווייץ. חוצים אותו נהר רויס (אנ') ונהר קליינה אמה, ובמזרחו הוא גובל בימת ארבעת הקנטונים. שטח הקנטון נמצא למרגלות האלפים השווייצרים. הנקודה הגבוהה בקנטון היא 2,350 מטר. שטח הקנטון הוא 1,493 ק"מ². קנטון לוצרן מכיל טריטוריות שהשיגה בירתה לוצרן על ידי הסכם, כיבוש צבאי או רכישה, בצורה נרחבת עד 1415. לוצרן הצטרפה לאיחוד השווייצרי ב-1332. הקנטון ניסה להפרד מהאיחוד בשנים 1841–1847 אך הובס בקרב על ידי כוחות שווייצרים והצטרף מחדש לאיחוד השווייצרי ב-1848 כחבר מלא. כ-90 אחוז משטח הקנטון היא אדמה הראויה לעיבוד חקלאי. חקלאות היא המקור הראשי לפרנסה בקנטון, אך גם התעשייה מפותחת. התוצרים החקלאיים החשובים הם דגנים, פירות ובקר. התעשייה מתרכזת בעיקר בטקסטיל, תעשיית מכונות, נייר, עץ וטבק. גם לתיירות חשיבות רבה. הקנטון קולט תיירים בחופשה לאלפים הקרובים. כמו כן, חלק ניכר מהתחבורה היבשתית החוצה את שווייץ מצפון לדרום עוברת בקנטון. אוכלוסיית לוצרן מונה (נכון לדצמבר 2014) 394,604 נפשות. 18.1% מכלל האוכלוסייה הם אזרחים זרים, מתוכם 15.5% הם מאירופה, 1.4% מאסיה, 0.7% מאפריקה, ו -0.5% מן אמריקה. רוב האוכלוסייה (החל משנת 2010) דוברת גרמנית (91%) ואחריה ישנן סרבו-קרואטית, איטלקית, אלבנית ואנגלית (3%), פורטוגזית וצרפתית 2% וספרדית עם 1%. מהמפקד שנערך בשנת 2000, 70.9% הכריזו על עצמם כקתולים, בעוד ש- 11.2% שייכים לכנסייה הרפורמית השווייצרית. 2.23% מכלל האוכלוסייה, היו בכנסייה האורתודוקסית ו- 2.16% מכלל האוכלוסייה שהשתייכו לכנסייה נוצרית אחרת. 3.77% מוסלמים, 875 בודהיסטים, 1,715 הינדים, 5.90% הכריזו על עצמם כאתאיסטים או חסרי דת, ו-3.71% מכלל האוכלוסייה שלא ענו על השאלה. בלוצרן חיים כ-400 יהודים, ומצוי בו בית חב"ד בניהול הרב חיים דרוקמן. מדיה וקבצים בנושא לוצרן בוויקישיתוף אתר האינטרנט הרשמי של לוצרן הסטטיסטיקה הרשמית מידע נוסף על לוצרן לוצרן, באתר אנציקלופדיה בריטניקה (באנגלית) לוצרן, ברשת החברתית פייסבוק לוצרן, ברשת החברתית אקס (טוויטר) לוצרן, ברשת החברתית אינסטגרם לוצרן, ברשת החברתית LinkedIn לוצרן, סרטונים בערוץ היוטיוב Switzerland's population in 2019, נוישאטל 2020, באתר המשרד הפדרלי לסטטיסטיקה, שווייץ. (באנגלית) ערך זה הוא קצרמר בנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
סרגוסטי

סרגוסטי הוא שם משפחה יהודי הנפוץ בקרב יהודים-ספרדים שמקורו בעיר סרגוסה שבספרד. האם התכוונתם ל... אישים ענת סרגוסטי (ילידת 1953) – עיתונאית, משפטנית, אקטיביסטית, עורכת ספרים ויוצרת דוקומנטרית ישראלית אחר סרגוסטי – דמות בסדרה הישראלית "עספור", ראו עספור#דמויות משנה נוספות סרגוסי (פירושונים)
אוסילינקה

האם התכוונתם ל... רכס אוסילינקה – רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה אוסילינקה (נהר) – נהר דרומית לרכס אוסילינקה
קספופונגין

קספופונגין (Caspofungin, שם מסחרי: ®Cancidas) היא תרופה אנטי-פטרתית, הראשונה והיחידה ממשפחת תרופות חדשה הנקראת אכינוקנדינים. התרופה יעילה כנגד זיהומים בפטריות מסוגים Aspergillus ו-Candida. מנגנון פעילותה בעיכוב יצור דופן תא הפטרייה. התרופה ניתנת תוך ורידית. תרופות משפחת האכינוקנדינים מעכבות יצור מולקולות 13beta D Glucan - מרכיב חיוני בדופן תא פטריות מסוימות. מנגנון פעולת התרופה לא ברור עד תומו אך ידוע כי מניעת יצור מולקולות 13beta D Glucan גורמת להרס דופן הפטרייה ולמותה. צורת המתן של קספופונגין היא תוך ורידית. 97% מהתרופה נקשרים לאלבומין. פינוי התרופה מהדם בשלושה מנגנונים: פירוק כימי הידרוליזה N -אצטילציה התרופה אינה מופרשת מהכליה, ולכן אין צורך בהתאמת מינון לחולי אי ספיקת כליות. התרופה עוברת פירוק איטי בכבד ולכן רמתה בדם מושפעת מתפקוד הכבד. Candida - יעילות טובה, אם כי קיימים מיני Candida מסוימים (Candida parapsilosis ו-Candida guilliermondii) נגדם פעילות הקספופונגין מוגבלת. Aspergillus זיהומים ב-Candida כולל זיהומים פולשניים וזהומי Candida בוושט. מחקרים מדגימים יעילות דומה לשל התרופה האנטי פטרתית אמפוטריצין B, אך עם פחות תופעות לוואי. זיהומים פולשניים ב-Aspergillus (אספרגילוזיס פולשנית) בחולים שאינם מגיבים לטיפול או הסובלים מתופעות לוואי משמעותיות מתרופות אנטי פטרתיות אחרות. תועדה התפתחות של עמידות לתרופה ב c. albicans, העמידות נדירה. מנגנון העמידות המשוער הוא מוטציה בגן המקודד את האנזים β - D- גלוקן סינתאז. קספופונגין נחשבת תרופה בטוחה לשימוש בעלת תופעות לוואי נדירות וקלות. עם זאת, תוארו מקרי אלרגיה במנגנון גרוי להפרשת היסטמין אשר התבטאו בפריחה, נפיחות בפנים, ומיקרה בודד של אנפילקסיס. אין תאורים של פגיעה משמעותית בתפקודי כבד או כליה. התרופה מוגדרת כתרופה מקבוצה C. התרופה מופרשת בחלב בחולדות, אולם לא ידועה רמת הפרשה בחלב באדם. יש להיזהר במתן התרופה לנשים מניקות. לא נערכו מחקרים מספיקים לגבי בטיחות ויעילות בילדים צעירים מגיל 18. עם זאת - התרופה נמצאת בשימוש קליני במקרים של זהום פטרתי חמור שאינו מגיב או עקב תופעות לוואי לתרופות אנטי פטרתיות אחרות. לא מומלץ לתת בשילוב עם ציקלוספורין עקב פגיעה אפשרית בתפקודי הכבד המתבטאים בעליית אנזימי כבד (טראנסאמינזות). מפחיתה רמת טקרולימוס. נוכחות ריפמפיצין נמצאה כמורידה את רמת הקספופונגין. מדיה וקבצים בנושא קספופונגין בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
You Can Dance

You Can Dance (בעברית: אתם יכולים לרקוד) הוא אלבום הרמיקס הראשון של הזמרת מדונה. הוא יצא לאור ב-17 בנובמבר 1987 על ידי חברת התקליטים סייר רקורדס. האלבום מכיל רמיקסים משלושת אלבומיה הראשונים ושיר חדש בשם "Spotlight". אלבום הרמיקס הגיע למקום ה-14 בבילבורד 200, הראשון במצעד האלבומים שבאיטליה, וה-13 במצעד האלבומים שבאוסטריה. בשנות ה-80 הרמיקסים עדיין היה דבר חדש ולא מאוד פופולרי ומדונה התעניינה בטכניקה הזו שבה ניתן היה לחזור על ביטויים ומילים מתוך השיר ללא הרף ולהעניק לשיר הד נוסף, הדהוד, טרבל או בס. היא טענה כי היא שנאה שאחרים עושים רמיקסים לשירים שלה ורצתה לעשות את זה בעצמה. תחילה, היא פנתה אל המפיק ג'ון ג'ליבן בניטז כדי לעזור לה לעצב מחדש את השירים, וגם גייסה את עזרתו של פטריק לאונרד, המפיק של אלבומה השלישי, True Blue. אלבום הרמיקסים הציג מספר טכניקות ידועות של מיקסינג. אורכם של השירים התארך על מנת להשאיר זמן לרקוד לצלילם ועל מנת לתת יותר שוני לשירים מאשר צורתם המקורית, המילים והמשפטים שאמרה בשירים חזרו על עצמם והיו בסגנון סטריאו (בו השמעת הצליל מתבצעת בשני ערוצים נפרדים. הקלטת סטריאו מושמעת באמצעות שני רמקולים בתצורה סימטרית, המעניקה הרגשה שהצלילים נשמעים מכיוונים שונים והשומעים חשים מעין "תמונה" מרחבית של הצליל כמו בשמיעה טבעית) שהונחו על פני שקעי הקול הסטריאופוניים. בנקודות מסוימות, כמעט שום מוזיקה לא נשמעת מלבד התופים במקרים אחרים. אלבום הרמיקסים קיבל ביקורות חיוביות מהמבקרים שהחמיאו בעיקר לכך שמדונה הצליחה לשנות את צורתם המקורית של השירים הידועים שלה וכינו את השירים באלבום הרמיקסים כשירים פוטנציאלים להשמעה במסיבות. בנוסף לכך, אלבום הרמיקסים זכה להצלחה רבה בכך שהצליח להימכר בכ-5 מיליון עותקים ברחבי העולם, ובכך להפוך לאלבום הרמיקסים הנשי הנמכר ביותר בהיסטוריה ולאלבום הרמיקסים השני הנמכר ביותר בהיסטוריה. אלבום הרמיקסים הצליח להגיע למעמד פלטינה בארצות הברית, בריטניה, ניו זילנד, הונג קונג, ספרד, צרפת ואוסטרליה. בנוסף הוא הגיע למעמד זהב בארגנטינה, ברזיל, גרמניה ושוודיה. מידע על האלבום You Can Dance באתר MusicBrainz מידע על האלבום You Can Dance באתר AllMusic האלבום You Can Dance באתר Discogs האלבום You Can Dance באתר ספוטיפיי האלבום You Can Dance באתר Yandex.Music (ברוסית) מכירות בישראל נכון לאוגוסט 2001. MadonnaMusicHD (2011-01-14), Madonna - 01. Spotlight, נבדק ב-2018-02-24 "Madonna Chart History". Billboard. נבדק ב-2018-02-24. Hit Parade Italia - Madonna: Discografia italiana, www.hitparadeitalia.it Steffen Hung, Madonna - You Can Dance, austriancharts.at ARIA - landing, www.aria.com.au CAPIF - Representando a la Industria Argentina de la Música, web.archive.org, ‏2011-07-06 "American album certifications – Madonna – You Can Dance" "MCA remixes Bobby Brown hits" CERTIFICADOS – Pro-Música Brasil, pro-musicabr.org.br www.bpi.co.uk BVMI | Datenbank, www.musikindustrie.de Goud/Platina, nvpi.nl IFPIHK, web.archive.org, ‏2012-03-18 "אלבומים ומכירות בארץ" (אלבומים ומכירות בישראל). (עמ' 56), באתר לאשה, ‏13 באוגוסט 2001. Recorded Music NZ ® - We Love Music (באנגלית) Promusicae - Productores de Música de España, www.promusicae.es "French album certifications – Madonna – You Can Dance" Wayback Machine, web.archive.org, ‏2011-06-16 "Madonna, take a bow". The Detroit News. March 8, 2008. Garcia, Sérgio (October 31, 1993). "No banco com Madonna". Jornal do Brasil (in Portuguese).